Brandenburg

Geografi

Brandenburg grenser i nord til Mecklenburg-Vorpommern, i øst til Vestpommerske voivodskap og Lubusz voivodskap i Polen, i sør til Sachsen, i vest til Sachsen-Anhalt og i nordvest til Niedersachsen. Delstaten omgir Tysklands hovedstad Berlin, som er en egen delstat. 
Elven Oder dammer den østlige grensen og elven Elben deler av den vestlige. Hovedelvene er Spree og Havel. I sørøst er det en elve- og kanalområde som heter Spreewald; området danner den nordlige delen av Lausitz, hvor den slaviske folkegruppen Sorbere historisk hører til og fortsatt bor. Dette medfører at området er to-språklig, dvs at både tysk og sorbisk fortsatt daglig blir brukt i dette området.

Historie

Datoen for grunnleggelsen av det historiske Markgrevskapet Brandenburg regnes for å være den 11. juni 1157. På denne datoen ble området gjenerobret av Albrecht I. av Brandenburg fra huset Askanien og innlemmet i det tysk-romerske rike. Fra 1415 til 1918 var regionen underlagt fyrsteslekten Hohenzollern. Fra 1618 til 1701 var Markgrevskapet Brandenburg i personalunion med hertugdømmet Preussen, før det i 1701 ble innlemmet i kongeriket Preussen. I 1819 ble markgrevskapet erstattet av provinsen Brandenburg, som eksisterte innenfor kongeriket og senere Fristaten Preussen frem til 1946. Den østlige delen av provinsen Brandenburg (Neumark) ble i 1945 innlemmet i Polen. Med unntak av Neumark og området Altmark, ble provinsen Brandenburg i 1947 omdannet til den nye delstaten Brandenburg. 
I 1949 ble Brandenburg innlemmet i Den tyske demokratiske republikk, men under forvaltningsreformen i 1952 ble Brandenburg oppløst og erstattet av de tre distriktene bezirk Cottbus, bezirk Potsdam og bezirk Frankfurt (Oder). Etter Tysklands gjenforening ble den nåværende delstaten Brandenburg gjenopprettet den 14. oktober 1990.
Den 5. mai 1996 ble et forslag om å gjenforene de tidligere prøyssiske områdene Berlin og Brandenburg, forkastet i en folkeavstemning.
Siden 1990 har Brandenburg vært regjert av koalisjonsregjeringer med det sosialdemokratiske partiet SPD som største parti. Første ministerpresident var Manfred Stolpe (1990–2002). Ministerpresident siden 2002 er Matthias Platzeck.
Historisk var Brandenburg et uavhengig markgrevskap og kurfyrstedømme, styrt av huset Hohenzollern, men dog del av det tysk-romerske rike. I 1618 kom det i personalunion med hertugdømmet Preussen, og disse ble i 1701 i Königsberg og Berlin utropt som kongeriket Preussen av kong Fredrik I, hvorved Brandenburg ble en provins av dette. 
I 1945 ble provinsen Mark Brandenburg dannet, og denne besto av den prøyssiske provinsen med unntak av områdene øst for elven Oder. To år senere ble navnet endret til Land Brandenburg. I 1952 var det en forvaltningsreform i det daværende Øst-Tyskland og Brandenburg ble delt opp i tre distrikter (tysk: Bezirk). Dette var distrikt Cottbus, distrikt Potsdam og distrikt Frankfurt (Oder), men noen kommuner ble flyttet fra det ene distriktet til det andre.
Den 14. oktober 1990 ble delstaten Brandenburg skapt på nytt. I mai 1996 avslo en folkeavstemning med liten margin et forslag om å slå sammen Berlin og Brandenburg.

Administrativ inndeling

Brandenburg er inndelt i fjorten landkretser (Landkreise). De fire største byene er egne administrative enheter – såkalte kretsfrie byer (Kreisfreie Städte).